Mélykút Város Önkormányzat Képviselő-testülete a 126/2020.(X.27.)Kt. számú határozatával döntött arról, hogy a költségelven bérbeadott lakások lakásbérleti díjának mértékét 2021. év január 1. napjától 5 % emelés mértékben meg kívánja változtatni, egyben felkérte a jegyzőt a rendelet módosítás elkészítésére. E döntésnek megfelelően T. Polgármester Úr elé beterjesztésre került a**z önkormányzat tulajdonában álló lakások és helyiségek bérletéről és elidegenítéséről szóló 10/2006. (IV.26.) önkormányzati rendelet módosításáról szóló önkormányzati rendelet-tervezet, amely alapján T. Polgármester Úr megalkotta** a**z önkormányzat tulajdonában álló lakások és helyiségek bérletéről és elidegenítéséről szóló 10/2006. (IV.26.) önkormányzati rendelet módosításáról szóló 14/2020.(XII.1.) önkormányzati rendeletet, amely alapján a költségelvű lakások lakbérei 2021. január 1. napjától 5% mértékben emelkednek.**

Időközben 2020. december 18. napján kihirdetésre került a Magyar Közlönyben és 2020. december 19. napján hatályba lépett a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 509/2020.(XII.18.)Korm. rendelet, melynek 1. § (2) bekezdése kimondja, hogy a veszélyhelyzet megszűnését követő kilencvenedik napig a nemzeti vagyonról szóló törvény rendelkezéseitől eltérően az állam vagy helyi önkormányzat tulajdonában lévő lakás tekintetében fennálló lakásbérleti szerződés, illetve az állami vagy önkormányzati tulajdonú helyiség tekintetében fennálló bérleti szerződés tartalma nem módosítható úgy, hogy az a bérleti díj megemelését eredményezze.

Fentiekre tekintettel indokolt és szükséges rendelkezni az önkormányzat tulajdonában álló lakások és helyiségek bérletéről és elidegenítéséről szóló 10/2006. (IV. 26.) önkormányzati rendelet módosításáról szóló 14/2020.(XII.1.) önkormányzati rendelet hatályba nem lépéséről.

A jogalkotásról szóló 2010. évi CXXX. törvény (továbbiakban: Jat.) 9. § (1) bekezdése kimondja, hogy „nem hatályos jogszabály vagy jogszabályi rendelkezés nem módosítható vagy helyezhető hatályon kívül”. Hivatkozott § (2) bekezdése rendelkezik arról, hogy „ha a szabályozás célja másként nem érhető el, a jogalkotói hatáskörrel rendelkező szerv vagy személy jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba”. A Jat. 9. § (3) bekezdése alapján a kihirdetett, de még hatályba nem lépett jogszabály vagy jogszabályi rendelkezés tartalmának a (2) bekezdés szerinti megváltoztatását vagy hatályba nem lépését kimondó jogszabályi rendelkezés hatálybalépésének időpontját úgy kell meghatározni, hogy az megegyezzen azzal az időponttal, amikor a kihirdetett, de még hatályba nem lépett jogszabály vagy jogszabályi rendelkezés hatályba lépett volna.

Részletes indokolás az **önkormányzat tulajdonában álló lakások és helyiségek bérletéről és elidegenítéséről szóló 10/2006. (IV.26.) önkormányzati rendeletének** módosításáról **szóló 14/2020.(XII.1.) önkormányzati rendelet** hatályba nem lépéséről szóló önkormányzati rendelet-tervezethez:

1. §:

A**z önkormányzat tulajdonában álló lakások és helyiségek bérletéről és elidegenítéséről szóló 10/2006. (IV.26.) önkormányzati rendelet módosításáról szóló 14/2020.(XII.1.) önkormányzati rendelet** hatályba nem lépéséről rendelkezik.

2. §:

A hatályba léptető rendelkezést tartalmazza a Jat. 9. § (3) bekezdését figyelembe véve.